Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 237/11/8808	Rožňava, 17.2.2012
EEČ : 2-67-23-2012

U Z N E S E N I E

Trestná vec:	obvinený XXXXX a spol.  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Rožňava
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
Skutková veta:
1)	obvinení XXXXX a XXXXX 

	v presne nezistenom časovom rozpätí dňa 20.12.2010 v katastrálnom území obce XXXXX, okres XXXXX, z lesného porastu zv. Sosnáš, ktorý patrí do lesného pôdneho fondu, spoločne po vzájomnej dohode bez povolenia vypílili 20 ks stromov, dreviny dub, v množstve 2,5 prm, ktoré v presne nezistenom časovom rozpätí od 20.12.2010 do 24.12.2010 odcudzili, čím pre XXXXX republiky, š. p. Banská Bystrica, Odštepný závod XXXXX spôsobili škodu vo výške 39,12 €, 

2)	obvinení XXXXX a XXXXX 

dňa 06.02.2011 v čase od 01.30 hod. do 15.00 hod. v katastrálnom území obce XXXXX, okres XXXXX, v lokalite zv. Marcová, z odvozného miesta č. 40, pod lesným porastom č. 16, spoločne po vzájomnej dohode odcudzili nachystanú guľatinu - drevnú hmotu, dreviny smrek, v objeme 4,2 mł, vyťaženú z lesného porastu č. 18, ktorý patrí do lesného pôdneho fondu, čím pre XXXXX republiky, š. p. Banská Bystrica, Odštepný závod XXXXX spôsobili škodu vo výške 270,82 €, 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ v XXXXX, sp. zn. ORP-151/RV-RV-2011 zo dňa 30.03.2011, bolo začaté trestné stíhanie a súčasne vznesené obvinenie XXXXX, XXXXX a XXXXX za v spolupáchateľstve podľa § 20 Tr. zák. prečin krádeže podľa § 212 ods. 2 písm. d) Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
	Obvinení XXXXX, XXXXX a XXXXX sa k spáchaniu skutkov, za ktoré sú trestne stíhaní, v celom rozsahu priznali. Svoje konanie oľutovali. Na svoju obhajobu uviedli, že drevo potrebovali na kúrenie, pričom časť dreva predali za účelom získania finančných prostriedkov. Odcudzené drevo bolo vrátené poškodenej organizácii. Obvinení vyjadrili súhlas s podmienečným zastavením trestného stíhania.  
Z výpovede svedka XXXXX, splnomocneného zástupcu XXXXX republiky, š. p. Banská Bystrica, Odštepný závod XXXXX, vyplýva, že odcudzením dreva v oboch prípadoch im bola spôsobená celková škoda vo výške 309,94. Náhradu škody si ale neuplatňujú, lebo odcudzené drevo im bolo vrátené. 
Z plnej moci, zápisníc o výsluchoch svedkov XXXXX a XXXXX, zápisníc o obhliadke miesta činu s fotodokumentáciou, potvrdení o zaistení vecí, úradných záznamov o vrátení vecí, fotokópií máp, vyčíslení škôd, ako aj z ďalších dôkazov vo vyšetrovacom spise, vyplývajú už uvedené skutočnosti. 
Obvinení sú z miesta trvalého bydliska všeobecne hodnotení. Obvinení XXXXX a XXXXX v registri trestov nemajú záznam, obvinený XXXXX v posledných dvadsiatich rokoch súdne trestaný nebol.  
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinení XXXXX, XXXXX a XXXXX  spáchali v spolupáchateľstve podľa § 20 Tr. zák. prečin krádeže podľa § 212 ods. 2 písm. d)  Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinení sa k spáchaným činom priznali, svoje konanie oľutovali a vyjadrili súhlas s prípadným podmienečným zastavením trestného stíhania proti svojej osobe. Odcudzené drevo v oboch prípadoch bolo vrátené poškodenej organizácii, ktorá si neuplatnila nárok na náhradu škody. 
Vzhľadom na vyššie uvedené bolo dôvodné postupovať podľa § 216 ods. 1,2 Tr. por., t.j. podmienečne zastaviť trestné stíhanie proti obvineným XXXXX, XXXXX a XXXXX a určená im bola skúšobná doba v trvaní 18 (osemnásť) mesiacov u obvineného XXXXX a v trvaní 12 (dvanásť) mesiacov u obvinených XXXXX a XXXXX, u každého samostatne, čo s prihliadnutím na ich doterajší život a okolnosti prípadu, je dostačujúce. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor